Príloha č. 1

Doložka vybraných vplyvov

	1. Základné údaje

	Názov materiálu 

	Vodný plán Slovenska, ktorý pozostáva z plánov manažmentu správneho územia povodia Dunaja a z plánov manažmentu správneho územia povodia Visly (ďalej len „Vodný plán Slovenska“)

	Predkladateľ (a spolupredkladateľ)

	Ministerstvo životného prostredia Slovenskej republiky


	Charakter predkladaného materiálu
	☒	Materiál nelegislatívnej povahy

	
	☐	Materiál legislatívnej povahy

	
	☐	Transpozícia práva EÚ

	V prípade transpozície uveďte zoznam transponovaných predpisov:



	Termín začiatku a ukončenia PPK
	3. – 18. november 2015

	Predpokladaný termín predloženia na MPK*
	 november 2015

	Predpokladaný termín predloženia na Rokovanie vlády SR*
	december 2015

	

	2. Definícia problému

	Zabezpečovanie dobrého stavu vôd v súlade s právne záväznými aktami Európskej únie a všeobecne záväznými platnými predpismi Slovenskej republiky

	3. Ciele a výsledný stav

	Nastavenie opatrení na dosiahnutie dobrého stavu vôd do roku 2021.


	4. Dotknuté subjekty

	Orgány štátnej a verejnej správy, fyzické a právnické osoby, podnikatelia


	5. Alternatívne riešenia

	Problematika je riešená v jednom variante.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia práva EÚ 

	.

	

	8. Preskúmanie účelnosti**

	Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

	

	9. Vplyvy navrhovaného materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy
	☐	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP
	☐	Pozitívne
	☐	Žiadne
	☐	Negatívne

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	Vplyvy na informatizáciu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k návrhu.


	11. Kontakt na spracovateľa

	MŽP, sekcia vôd, 02 59806106


	12. Zdroje

	Odborné organizácie rezortu MŽP SR 



	13. Stanovisko Komisie pre posudzovanie vybraných vplyvov z PPK

	Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania

I. Úvod: Ministerstvo životného prostredia Slovenskej republiky dňa 4. novembra 2015 predložilo Stálej pracovnej komisií na posudzovanie vybraných vplyvov (ďalej len „Komisia“) na predbežné pripomienkové konanie materiál: „Vodný plán Slovenska, ktorý pozostáva z plánov manažmentu správneho územia povodia Dunaja a z plánov manažmentu správneho územia povodia Visly“. Materiál predpokladá negatívny vplyv na rozpočet verejnej správy, a pozitívne vplyvy na sociálnu oblasť a oblasť životného prostredia.

II. Pripomienky a návrhy zmien: Komisia uplatnila nasledovné pripomienky:

K doložke vybraných vplyvov:
Z doložky vybraných vplyvov vyplýva rozpočtovo nekrytý vplyv každoročne v sume 71 848 333 eur, pričom zo záhlavia tabuľky  nie je zrejmé, o ktoré roky sa jedná. Zároveň jednotlivé sumy uvádzané v tabuľke č. 1 nie sú vo vzájomnom súlade a navzájom nekorešpondujú. V analýze vplyvov na rozpočet verejnej správy ďalej absentuje programová štruktúra výdavkov, konkrétne zdroje krytia, ako aj subjekty verejnej správy, ktorých sa predkladaný materiál týka. Z doložky vyplýva aj negatívny dopad na výdavky obcí každoročne v sume 886 600 eur, nie je však jasné, či je uvedená suma podielom obcí na vodnom pláne, alebo je to suma spolufinancovania, príp. iné. 

K analýze vplyvov:
Vzhľadom na to, že takto vypracovaná doložka vybraných vplyvov je neprehľadná a zmätočná, tabuľka vplyvov na rozpočet verejnej správy nie je vyplnená korektne, Komisia zásadne žiada prepracovať doložku v zmysle § 33 zákona č. 523/2004 Z. z. o rozpočtových pravidlách verejnej správy, ako aj Jednotnej metodiky na posudzovanie vybraných vplyvov. Doložku Komisia žiada prepracovať tak, aby boli uvedené a kvantifikované všetky vplyvy na rozpočet verejnej správy, a to podľa jednotlivých rokov, dotknutých kapitol, subjektov, programov a zdrojov. Zároveň Komisia žiada bližšie špecifikovať dopad vo výdavkoch obcí. Komisia takisto žiada, aby všetky výdavky vyplývajúce z predloženého materiálu boli zabezpečené v rámci schválených limitov výdavkov dotknutých kapitol na príslušný rozpočtový rok, bez dodatočných požiadaviek na prostriedky zo štátneho rozpočtu. 

V časti 4.4 analýzy Komisia žiada doplniť zdôvodnenie kladnej odpovede, prípadne aj popis vplyvu; v súlade s Metodickým postupom pre analýzu sociálnych vplyvov, ktorý je súčasťou prílohy č. 4 Jednotnej metodiky.

Všeobecne:
Komisia upozorňuje predkladateľa na používanie správnych pojmov a ich zosúladenie v predloženom materiáli. Nepoužíva sa pojem „internetová stránka“ ale „webové sídlo“, príp. „webová stránka“.

III. Záver: Stála pracovná komisia na posudzovanie vybraných vplyvov vyjadruje 

nesúhlasné stanovisko

s materiálom predloženým na predbežné pripomienkové konanie s návrhom na dopracovanie materiálu podľa pripomienok v bode II. 

IV. Poznámka: Nesúhlasné stanovisko komisie neznamená zastavenie ďalšieho schvaľovacieho procesu. Stanovisko komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. 
Predkladateľ uvedie stanovisko komisie do doložky. V prípade pripomienok je povinný uviesť tiež ich vyhodnotenie.
Predkladateľ má možnosť dopracovať materiál podľa pripomienok a zaslať ho na opätovné schválenie „Komisie“, ktorá môže následne zmeniť svoje stanovisko

Vyhodnotenie pripomienok MŽP SR uplatnených Stálou pracovnou komisiou na posudzovanie vybraných vplyvov
K doložke vybraných vplyvov:
1. V záhlaví tabuľky boli doplnené roky nasledovne 
r – 2015
r+1 – 2016
r+2 – 2017
r+3 – 2018 
2. Jednotlivé sumy v tabuľke č. 1 boli upravené a zosúladené tak, aby vzájomne korešpondovali.
3. Analýza vplyvov na rozpočet verejnej správy bola doplnená o programovú štruktúru výdavkov ako aj   subjekty verejnej správy, ktorých sa predkladaný  materiál  týka (t.j. Ministerstvo životného prostredia SR a Ministerstvo pôdohospodárstva a rozvoja vidieka SR).
4. Výdavky obcí predstavujú spolufinancovanie k EÚ zdrojom. Táto informácia bola doplnená do tabuľky č.1. 
K analýze vplyvov:
1.  Doložka vybraných vplyvov bola upravená a  doplnená v súlade so zákonom č. 523/2004 Z. z. a ako aj s Jednotnou metodikou na posudzovanie vplyvov. Doložka bola doplnená o kvantifikáciu všetkých vplyvov na rozpočet verejnej správy, a to podľa jednotlivých rokov, kapitol, subjektov, programov a zdrojov. Doplnená bola špecifikácia dopadov na výdavky obcí – ide o spolufinancovanie k EÚ zdrojom.
2. V časti 4.7 bolo doplnené odôvodnenie pozitívneho vplyvu na zamestnanosť vrátane jeho popisu.
Všeobecne:
Berieme na vedomie upozornenie Komisie na používanie správnych pojmov v predloženom materiáli. Pojem „internetová stránka“ bol upravený na  „webové sídlo!.

Záver
[bookmark: _GoBack]Na základe zásadnej pripomienky MF SR v rámci MPK bola doložka vybraných vplyvov upravená v zmysle § 33 ods. 1 zákona č. 523/2004 Z. z. o rozpočtových pravidlách verejnej správy, ako aj Jednotnej metodiky na posudzovanie vybraných vplyvov a v súlade s pripomienkou. Upravená doložka vybraných vplyvov bola prekonzultovaná a odsúhlasená s MF SR a rozpor bol odstránený.




